7.VOLONTERI NA DJELU

Već treću godinu održava se velika nacionalna kampanja Hrvatska volontira!

Cilj kampanje je promocija volonterstva i volontera, stavljajući naglasak na njihovu važnost i značaj u razvoju društva i zajednice. 21. rujna, na Međunarodni dan mira, brojne organizacije i institucije širom Hrvatske uključuju veliki broj građana i volontera u aktivnosti koje su korisne za zajednicu (opširnije na [www.volontiram-hrvatska.hr](http://www.volontiram-hrvatska.hr)) . Pridruži se i postani i ti volonter - superheroj!



Naša škola već godinu dana ima superheroje! U razgovoru s učiteljicom Katicom Franin saznali smo o volontiranju u našoj školi.

- Ideja se rodila iz želje da se pomogne djeci koja kod kuće nemaju dovoljno roditeljske pažnje. Kolegica Zvjezdana Ivas i ja počele smo s radom prošle godine, pridružila nam se učiteljica iz matematike Marina Grubelić, u nekoliko navrata pomogla nam je kolegica Ema Grubišin i povremeno vjeroučiteljica Jelena Marđenović. Čak su i dobri osmaši nekoliko puta pomogli, ali zbog obveza nisu mogli kontinuirano dolaziti na satove volontiranja. Ove školske godine pridružit će nam se srijedom poslijepodne knjižničarka Martina, a nadamo se i još kojoj dobroj duši.

Radimo utorkom i četvrtkom od 16.00 do 18.00.

8.

Nije svaki put lako doći i raditi programe od 5. do 8. razreda jer su programi raznoliki, ali želja da se pomogne djetetu individualnim pridtupom jača je od teškoća. Rezultati su vidljivi i u podizanju učeničkog pouzdanja i u sve većem broju djece koja očekuju našu pomoć.

Pozivam i vas, djeco, da pomognete svojim prijateljima. Možete zajedno pisati domaće zadaće ili čitati lektiru.