 **Pusti otok**

Otok Molat nalazi se u zadarskom arhipelagu. Naseljen je

od starijeg kamenog doba. Otok je dugo bio pod vlašću Mlečana. Između dva svjetska rata na otoku je ukinuto kmetstvo. Tijekom Drugog svjetskog rata 1942. Talijani su na Molatu osnovali logor kroz koji je prošlo 20 000 ljudi. Nakon Drugog svjetskog rata stanovništvo se s otoka raseljava. Danas na otoku nema djece.

\*\*\*

Mama i ja krenule smo u posjet babi Mari na otok Molat. Došle smo autobusom u Zadar, a onda trajektom na otok. Molat je od Zadra udaljen dva i pol sata. Činilo mi se da se vozimo cijelu vječnost. Napokon smo došle. Bila sam sretna što sam pod nogama osjetila tvrdo tlo. Na rivi nas je čekala baba Mare. Sitna žena izboranog lica. Zagrlila je mamu i mene govoreći:

-Vidiš, dite moje, vode je prije bilo puno svita, a sad je ostala sama starčad.

Išle smo za njom vijugavom cestom i došle do crkve. Tu se baba Mare prekrižila i tiho promrljala:

-Bože pomozi !

Malo dalje baba Mare mi reče:

-Vo ti je dite bunker. Tu je prije bija logor. Puno je ljudi vode pomrlo od gladi i bolešćine, sad su ostale samo ve zidine i bunar.

Skakala sam po zidinama starog logora, a onda mi se pogled zaustavio na prekrasnoj pješčanoj uvali, Jazi. Sjela sam na rivu i uživala u miru i tišini otoka Molata.

Jedino šta mi je falilo na Molatu je što nigdje nisam srela ni jedno jedino dijete.

Leona Rea Čičin Karlov, 8.r.